આર્થિક મદદના નામે મહિલા સાથે મિત્રતા કેળવીને દસ વર્ષ સુધી તેનો ગેરલાભ ઉઠાવનારા શખ્સે મહિલાને તેની અંગત પળોનો વીડિયો બતાવી રૂ. દસ લાખની માગ કરી હતી. મહિલાએ રૂપિયા ન હોવાનું કહેતા ‘એક રાત માટે તારી દીકરીને મોકલ નહીં તો વીડિયો વાઈરલ કરી દઇશ’ તેવી ધમકી યુવકે આપતા મહિલાએ ઝેર ગટગટાવી આપઘાતનો પ્રયાસ કર્યો હતો. દસ વર્ષ પહેલા મહિલાના પતિને ગંભીર અકસ્માત નડ્યો હતો અને તે દોઢ વર્ષ સુધી પથારીમાં રહ્યો હતો. આ સમયે પરિવારનું ગુજરાન ચલાવા મહિલા ટેસ્ટ લેબમાં પોતાનું લોહી આપીને રૂપિયા રળતી હતી, ત્યાં તેનો ભેટો આરોપી સાથે થયો હતો.